TARYBOS REGLAMENTAS (EB) Nr. 84/2005
2005 m. sausio 18 d.
iš dalies keičiantis Reglamento (EB) Nr. 2042/2000, nustatančio galutinį antidempingo muitą televizijos kamerų sistemų, kurių kilmės šalis - Japonija, importui, priedą
EUROPOS SĄJUNGOS TARYBA,
atsižvelgdama į Europos bendrijos steigimo sutartį,
atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau - pagrindinis reglamentas),
atsižvelgdama į Komisijos pasiūlymą, pateiktą pasikonsultavus su Patariamuoju komitetu,
kadangi:
A. ANKSTESNĖS PROCEDŪROS
(1)
Reglamentu (EB) Nr. 1015/94 (2) Taryba nustatė galutinį antidempingo muitą televizijos kamerų sistemų (toliau - TKS), kurių kilmės šalis - Japonija, importui.
(2)
Iš antidempingo muito taikymo srities Reglamento (EB) Nr. 1015/94 1 straipsnio 3 dalies e punkte Taryba aiškiai išskyrė to reglamento priede (toliau - priedas) nurodytas kamerų sistemas, kurios yra aukščiausios klasės profesionalios kamerų sistemos, formaliai patenkančios į Reglamento (EB) Nr. 1015/94 1 straipsnio 2 dalyje pateiktą produkto apibrėžimą, tačiau kurių negalima laikyti televizijos kamerų sistemomis.
(3)
1995 m. spalio mėnesį Reglamentu (EB) Nr. 2474/95 (3) Taryba iš dalies pakeitė Tarybos reglamentą (EB) Nr. 1015/94, visų pirma panašaus produkto ir tam tikrų profesionalių kamerų sistemų, kurios buvo aiškiai atleistos nuo galutinio antidempingo muito, modelių apibrėžimą.
(4)
1997 m. spalio mėnesį Reglamentu (EB) Nr. 1952/97 (4) Taryba iš dalies pakeitė galutinio antidempingo muito dydžius dviem bendrovėms, o būtent - Sony Corporation ir Ikegami Tsushinki Co. Ltd, remdamasi pagrindinio reglamento 12 straipsniu. Be to, iš antidempingo muito taikymo srities Taryba aiškiai išskyrė tam tikrus naujus profesionalių kamerų sistemų modelius, įtraukdama juos į priedą.
(5)
1999 m. sausio mėn. ir 2000 m. sausio mėn. Reglamentais (EB) Nr. 193/1999 (5) ir (EB) Nr. 176/2000 (6) Taryba iš dalies pakeitė Reglamentą (EB) Nr. 1015/94, į priedą įtraukdama tam tikrus vėlesnius profesionalių kamerų sistemų modelius ir tokiu būdu juos atleisdama nuo galutinio antidempingo muito taikymo. 2004 m. spalio mėn. Reglamentu (EB) Nr. 1754/2004 (7) Taryba iš dalies pakeitė Reglamentą (EB) Nr. 176/2000.
(6)
2000 m. rugsėjo mėn. Reglamentu (EB) Nr. 2042/2000 (8) Taryba patvirtino galutinius antidempingo muitus, nustatytus Reglamentu (EB) Nr. 1015/94, remdamasi pagrindinio reglamento 11 straipsnio 2 dalimi.
(7)
2001 m. sausio mėn. ir 2001 m. gegužės mėn. Reglamentais (EB) Nr. 198/2001 (9) ir (EB) Nr. 951/2001 (10) Taryba iš dalies pakeitė Reglamentą (EB) Nr. 2042/2000, į Reglamento (EB) Nr. 2042/2000 priedą įtraukdama tam tikrus vėlesnius profesionalių kamerų sistemų modelius ir tokiu būdu juos atleisdama nuo galutinio antidempingo muito taikymo.
(8)
2001 m. rugsėjo mėn. po tarpinės peržiūros, atliktos remiantis pagrindinio reglamento 11 straipsnio 3 dalimi, Reglamentu (EB) Nr. 1900/2001 (11) Taryba patvirtino eksportuojančio gamintojo Hitachi Denshi Ltd televizijos kamerų sistemų importui Reglamentu (EB) Nr. 2042/2000 nustatytų galutinių antidempingo muitų dydžius.
(9)
2002 m. rugsėjo mėn. Reglamentu (EB) Nr. 1696/2002 (12) Taryba iš dalies pakeitė Reglamentą (EB) Nr. 2042/2000, į Reglamento (EB) Nr. 2042/2002 priedą įtraukdama tam tikrus vėlesnius profesionalių kamerų sistemų modelius ir tokiu būdu juos atleisdama nuo galutinio antidempingo muito taikymo.
(10)
2004 m. balandžio mėn. Reglamentu (EB) Nr. 825/2004 Taryba iš dalies pakeitė Reglamentą (EB) Nr. 2042/2000, į Reglamento (EB) Nr. 2042/2002 priedą įtraukdama tam tikrus vėlesnius profesionalių kamerų sistemų modelius ir tokiu būdu juos atleisdama nuo galutinio antidempingo muito taikymo.
B. NAUJŲ PROFESIONALIŲ KAMERŲ SISTEMŲ MODELIŲ TYRIMAS
1. Procedūra
(11)
Du Japonijos eksportuojantys gamintojai, o būtent - Sony Corporation (toliau - Sony) ir Victor Company of Japan Limited (toliau - JVC), pranešė Komisijai, kad į Bendrijos rinką jie ketina tiekti naujus profesionalių kamerų sistemų modelius ir jų priedus, ir paprašė į Reglamento (EB) Nr. 2042/2000 priedą įtraukti šiuos naujus profesionalių kamerų sistemų modelius ir jų priedus ir tokiu būdu atleisti juos nuo antidempingo muito taikymo srities.
(12)
Apie tai Komisija pranešė Bendrijos pramonei ir pradėjo tyrimą, siekdama nustatyti, ar aptariami produktai patenka į antidempingo muito taikymo sritį ir ar reikia atitinkamai iš dalies keisti Reglamento (EB) Nr. 2042/2000 vykdomąją dalį.
2. Tiriamieji modeliai
(13)
Buvo gauti prašymai nuo muito atleisti šiuos kamerų sistemų modelius, pateikus atitinkamą techninę informaciją:
i)
Sony:
-
vaizdo ieškiklis HDVF-C30W;
ii)
JVC:
-
Kameros galvutė KY-F560E.
Sony vaizdo ieškiklis buvo pristatytas kaip modelis, kurį galima naudoti tik su portatyvine videokamera ir videomagnetofonu bei kameromis, nepatenkančiomis į Reglamento (EB) Nr. 2042/2000 taikymo sritį. JVC modelis buvo pateiktas kaip vėlesnis profesionalių kamerų, kurios jau atleistos nuo galiojančios antidempingo priemonės, modelis.
3. Išvados
i) Vaizdo ieškiklis HDVF-C30W
(14)
Buvo nustatyta, kad vaizdo ieškiklis HDVF-C30W patenka į Reglamento (EB) Nr. 2042/2000 1 straipsnio 2 dalies b punkte pateiktą produkto apibrėžimą. Tačiau jį galima naudoti tik su kamerų galvutėmis, nepatenkančiomis į to paties reglamento 1 straipsnio 2 dalies a punkte pateiktą apibrėžimą. Visų pirma šių kamerų signalo ir triukšmo santykis yra 54 dB, o Reglamento (EB) Nr. 2042/2000 kamerų galvučių aprašyme reikalaujama, kad, „esant įprastiniam priėmimui, jis būtų 55 dB arba didesnis“. Todėl buvo padaryta išvada, kad šis vaizdo ieškiklis būtų laikomas profesionalia kamerų sistema, patenkančia į Reglamento (EB) Nr. 2042/2000 1 straipsnio 3 dalies e punkte pateiktą apibrėžimą. Todėl šiam vaizdo ieškikliui neturėtų būti taikomos galiojančios antidempingo priemonės, ir jis turėtų būti įtrauktas į Reglamento (EB) Nr. 2042/2000 priedą.
(15)
Remiantis nusistovėjusia Bendrijos institucijų tvarka, šį modelį reikėtų atleisti nuo muito nuo tos dienos, kai Komisijos tarnybos gavo atitinkamą prašymą netaikyti muito. Todėl visas Sony - vaizdo ieškiklių HDVF-C30W, įvežtų 2003 m. balandžio 1 d. arba vėliau, importas turėtų būti atleistas nuo muito nuo tos datos.
ii) Kameros galvutė KY-F560E
(16)
Buvo nustatyta, kad, nors kameros galvutės KY-F560E patenka į Reglamento (EB) Nr. 2042/2000 1 straipsnio 2 dalies a punkte pateiktą produkto apibrėžimą, iš esmės jos naudojamos techninėms ir medicininėms reikmėms. Todėl buvo padaryta išvada, kad šis modelis turi būti laikomas profesionalia kamerų sistema, patenkančia į Reglamento (EB) Nr. 2042/2000 1 straipsnio 3 dalies e punkte pateiktą apibrėžimą. Todėl jai neturėtų būti taikomos galiojančios antidempingo priemonės, ir ją reikėtų įtraukti į Reglamento (EB) Nr. 2042/2000 priedą.
(17)
Remiantis nusistovėjusia Bendrijos institucijų tvarka, šį modelį reikėtų atleisti nuo muito nuo tos dienos, kai Komisijos tarnybos gavo atitinkamą prašymą netaikyti muito. Todėl visas JVC - kameros galvučių KY-F560E, įvežtų 2004 m. balandžio 15 d. arba vėliau, importas turėtų būti atleistas nuo muito nuo tos datos.
4. Informacija suinteresuotosioms šalims ir išvados
(18)
Komisija pranešė Bendrijos pramonei ir TKS eksportuotojams apie savo išvadas ir suteikė jiems galimybę pareikšti savo nuomonę. Nė viena šalis neprieštaravo Komisijos išvadoms.
(19)
Atsižvelgiant į tai, kas pirmiau išdėstyta, reikia atitinkamai iš dalies pakeisti Reglamentą (EB) Nr. 2042/2000,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2042/2000 priedas pakeičiamas šio reglamento priedu.
2 straipsnis
1. Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
2. Šis reglamentas taikomas toliau nurodytų modelių, kuriuos pagamino ir į Bendriją eksportavo šie eksportuojantys gamintojai:
a)
Sony - nuo 2003 m. balandžio 1 d.
-
Vaizdo ieškiklis HDVF-C30W;
b)
JVC - nuo 2004 m. balandžio 15 d.
-
Kameros galvutė KY-F560E.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. sausio 18 d.